**Pressemelding**

1. september 2016

**EU roaming har aldri vært enklere**

**Nystartede Komplett Mobil lanserer nå markedets mest fleksible tilbud når du skal ut å reise i EU. Du betaler kun for de dagene du er på farta utenfor Norge.**

* Nordmenn reiser som aldri før, og mange blir overrasket med store mobilregninger når de kommer hjem, sier Haakon Dyrnes, administrerende direktør i Komplett Mobil. Vi lanserer nå helt nye, fleksible abonnementer når du er på reisefot. Du betaler kun for de dagene du benytter EU roaming, og maks pris er kr 80,- pr. måned. Dagsprisen er med andre ord på under kr 3,-.
* Vi ønsker å gi kundene mer kontroll over egen mobilbruk og det skal være enkelt, sier Dyrnes. Ved å gå inn på «mine sider», kan kunden ved utreise skru på EU roaming, og skru av ved hjemkomst Norge. Et par tastetrykk er alt som skal til. Ingen andre aktører i det norske markedet tilbyr samme fleksible selvbetjeningsløsning.

I tillegg skrur vi prisen ytterligere ned på de abonnementene flest kunder benytter. Nå tilbyr vi 10 GB til kun 299,- pr. måned, og 20 GB til 399,-. Tilbudet gjelder selvfølgelig også alle eksisterende kunder, sier Dyrnes. Videre tilbyr vi alle våre kunder fri fart ut året.

Siden oppstarten 1. juni i år har Komplett Mobil tilbudt mobiltelefonabonnement. I tillegg til gode betingelser i det norske markedet har selskapet fokus på å tilby rimelig telefoni, SMS og data i Europa. Komplett Mobil benytter Telenors mobilnett.

**For mer informasjon kontakt:**

Haakon Dyrnes, Administrerende direktør, Komplett Mobil, mobil: 41 31 90 10

**Komplett Mobil**

Komplett Mobil eies av Komplett Group som er Nordens største netthandelsaktør med 17 nettbutikker. Komplett Group har 800 ansatte og hovedkontor i Sandefjord. Les mer på: [www.komplettmobil.no](http://www.komplettmobil.no) og [www.komplettgroup.com](http://www.komplettgroup.com)